wickkiey/tamil-wikipedia-chunked huggingface dataset:
# விநாயக சட்டி விரதம்

**விநாயக சட்டி விரதம்** இந்து மக்களினால் கடைப்பிடிக்கப்படும் விநாயக விரதங்களுள் ஒன்று. இது கார்த்திகை மாத தேய்பிறைப் பிரதமை முதல் மார்கழி மாத வளர்பிறைச் சட்டித் திதி வரையுள்ள இருபத்தொரு நாட்கள் அனுட்டிக்கப்படும் விரதமாகும். இதை பெருங்கதை விரதம், பிள்ளையார் கதை விரதம் எனவும் அழைப்பர்.  
இந்த இருபத்தொரு நாட்களிலும் விநாயகருக்குத் திருமஞ்சன முதலியவைகளைச் சிறந்த முறையில் செய்வித்து ஒவ்வொரு நாளைக்கு ஒவ்வொரு விதமாக இருபத்தொரு வகையான பணியாரங்களை நிவேதித்தல் வேண்டும். முதல் இருபது நாட்களிலும் ஒருபோது உண்டு, பிள்ளையார் கதையைப் பெரியோர்கள் சொல்லக் கேட்டுக்கொண்டு எப்போதும் தியானத்தில் இருப்பவர்களாக நாட்களைக் கழித்தல் வேண்டும். இறுதிநாள் மட்டும் உணவை விடுத்து மறுநாட்களையில் பாரணை செய்து விரதத்தை முடித்துக் கொள்ளுதல் மரவு. ஈழத்தில் உள்ள விநாயகர் ஆலயங்களில் இவ்விரத காலங்களில் வரதபண்டிதரின் பிள்ளையார் கதை, விநாயக புராணம் என்பவற்றைப் படனம் செய்யும் வழக்கம் நெடுங்காலமாகப் பேணப்பட்டு வருகின்றது.  
அனந்தன் இவ்விரதத்தை அனுஷ்டித்து துன்பம் நீங்கப்பெற்றான்.
# கார்ல் லாண்ட்ஸ்டெய்னெர்

**கார்ல் லாண்ட்ஸ்டெய்னர்** (*Karl Landsteiner*, சூன் 14, 1868 - சூன் 26, 1943) ஆஸ்திரிய நாட்டைச் சேர்ந்த உயிரியல் வல்லுநரும் மருத்துவரும் ஆவார். குருதி வகைகளைக் கண்டறிந்தமைக்காக இவர் உலகெங்கிலும் அறியப்படுகிறார். இதற்காக 1930 ஆம் ஆண்டு இவருக்கு நோபல் பரிசு வழங்கப்பட்டது. மேலும் இவர் 1909 ஆம் ஆண்டு இர்வின் பாப்பருடன் இணைந்து போலியோ வைரசையும் கண்டறிந்தார்.  
1900 ஆம் ஆண்டில் லாண்ட்ஸ்டெய்னர் இரு வேறு மனிதர்களின் இரத்தத்தைக் கலக்கும் போது சில உறைவதையும் சில உறையாதிருப்பதையும் கண்டுற்றார். மேற்கொண்டு இதை ஆராய்ந்ததில் அவர் ABO குருதி வகை அமைப்பைக் கண்டறிந்து லாண்ட்ஸ்டெய்னர் விதிகள் என அறியப்படும் ஒப்பற்ற இரு விதிகளை அளித்தார். இவருடைய இந்தக் கண்டுபிடிப்பே நியூயார்க்கில் நடத்தப்பட்ட முதல் வெற்றிகரமான குருதியேற்றத்திற்கு வழிகோலியது.
# சோமவார விரதம்

**சோமவார விரதம்** சைவ மக்களால் கடைப்பிடிக்கப்படும் சிவ விரதங்களில் ஒன்று. கார்த்திகை மாதத்தில் வரும் திங்கட்கிழமை தோறும் சிவபெருமானை குறித்து அநுட்டிக்கப்படும் விரதமாகும். இவ்விரதத்தை உபவாசமாக அநுட்டிப்பது உத்தமமானது. இவ்விரதத்தை வாழ்நாள் முழுவதும் அநுட்டித்தல் வேண்டும். அப்படிச் செய்ய முடியாதவர்கள் பன்னிரண்டு வருட காலமாயினும், மூன்று வருட காலமாயினும் அநுட்டிக்கலாம்.
# இந்திய தண்டனைச் சட்டம் பிரிவு 320

**இந்திய தண்டனைச் சட்டத்தின் 320ஆவது பிரிவு** (I.P.C 320) கடுங்காயத்தை அல்லது கொடுங்காயத்தை (grievous hurt) வரையறுக்கிறது.
# இந்திய தண்டனைச் சட்டம் பிரிவு 320

## வரையறை

கீழ்க்கண்ட எட்டுள் ஏதேனும் ஒன்றோ அல்லது பலவோ இருப்பின் அது கடுங்காயமாகும்.  
1. ஆண்மையிழக்கச் செய்தல் (Emasculation)  
2. ஏதேனும் ஒரு கண்ணின் பார்வையை நிரந்தரமாக இழக்கச் செய்தல்  
3. ஏதேனும் ஒரு செவியின் கேட்கும் தன்மையை நிரந்தரமாக இழக்கச் செய்தல்  
4. ஏதேனும் ஓர் உடல் உறுப்பையோ அல்லது மூட்டு இணைப்பையோ இழக்கச் செய்தல்  
5. ஏதேனும் ஓர் உடல் உறுப்பையோ அல்லது மூட்டு இணைப்பையோ சிதைத்தல் அல்து வலுவிழக்கச் செய்தல்  
6. தலை, முகம் ஆகியவற்றை உருக்குலைத்தல்  
7. பல், எலும்பு ஆகியவற்றில் முறிவு ஏற்படும் படியோ அல்லது அவை விலகிப்போகும்படியோ செய்தல்  
8. உயிருக்கே ஆபத்து , இருபது நாட்களுக்கும் மேலாக வலி அல்லது அன்றாடக் கடமைகளைச் செய்ய முடியாமல் முடக்குதல் ஆகியவற்றுள் ஏதேனும் ஒன்றை ஏற்படுத்தும் வகையில் காயமுண்டாக்குதல்
# உமாமகேசுவர விரதம்

**உமாமகேசுவர விரதம்** சைவ மக்களால் கடைப்பிடிக்கப்படும் சிவ விரதங்களில் ஒன்று. புரட்டாசி மாத பூரணை நாளில் மேற்கொள்ளப்படும் விரதமாகும். உமாமகேசுவர மூர்த்தியைக் குறித்து மேற்கொள்ளப்படுவதால், உமாமகேசுவர விரதம் எனப் பெயர் பெற்றது. இந்நாளில் உணவை விடுத்தேனும் குறைத்தேனும் மனம், வாக்கு, காயம் என்னும் மூன்றினாலும் உமாமகேசுவரரை விதிப்படி வழிபடுவர்.
# கென்னடி தோற்றப்பாடு

குண்டுபட்ட காயங்களுக்கு (gunshot wound) மருத்துவர்கள் அறுவை சிகிச்சை செய்யும் போது காயத்தின் அமைப்பு மாற வாய்ப்பு இருக்கிறது. இது தடையயியல் வல்லுநர்கள் காயத்தை ஆராயும் போது குழப்பத்தை உண்டு செய்யும். குறிப்பாக குண்டு நுழைந்த இடம் (entrance wound) எது வெளியேறிய இடம் (exit wound) எது என்ற பெருங்குழப்பத்தை உண்டாக்கி விடும். இத்தகைய பிசகு (artefact) முன்னாள் அமெரிக்க குடியரசுத் தலைவர் ஜான் கென்னடி குண்டடிபட்டு இறந்த போது ஏற்பட்டது. ஆகவே இப் பிசகு அவர் பெயராலேயே **கென்னடி தோற்றப்பாடு** (Kennedy phenomenon) என அழைக்கப்படுகிறது.
# ஆடிப்பிறப்பு

**ஆடிப்பிறப்பு** சைவத் தமிழ் மக்களினால் ஆடி மாத முதலாம் நாள் கொண்டாடப்படும் பண்டிகை ஆகும். சூரியன் வடதிசை நோக்கிச் செல்லும் தை முதல் ஆனி வரையுள்ள ஆறு மாத காலம் உத்தராயண காலமாகும். இது தேவர்களுக்கு ஒரு நாளின் பகல் பொழுதாகும். அடுத்து சூரியன் தெற்கு நோக்கிச் செல்லும் காலம் ஆடி முதல் மார்கழி வரையுள்ள ஆறு மாத காலம் தட்சணாயண காலமாகும். இது தேவர்களுக்கு இராப்பொழுதாகும். தட்சணாயணத்தின் தொடக்கதினம் ஆடிமாத முதலாம் நாள் ஆகும். இக்காலம் கோடைகால வெப்பம் தணிந்து குளிர்மை படிப்படியாகப் பெருகும் இயல்புடையது. இந் நாளில் ஈழநாட்டுத் தமிழ் மக்கள் ஆடிக்கூழ் கொழுக்கட்டை என்னும் உண்டிவகைகளை விசேடமாகச் செய்து குடும்ப விருந்தாக உண்டு மகிழ்தல், விசேட வழிபாடு செய்தலும் உற்றார், உறவினர்களுக்கு இவ்வுண்டி வகைகளை வழங்கி நல்லுறவைப் பேணலும் வழக்கமாகும்.  
ஆடி மாதத்தில் ஆற்றுநீர் வளமுள்ள தென்னாட்டு மக்கள் காவிரி போன்ற ஆற்றங்கரைகளில் சித்திரான்னம் உண்டு படகோட்டம் போன்ற கேளிக்கைகளில் பங்குபற்றும் 'ஆடிப்பெருக்கு' (ஆடி 18) பண்டிகையைக் கொண்டாடுவர்.  
:ஆடி விதை தேடி விதை
:ஆடிக்காற்றில் அம்மியும் பறக்கும்
:ஆடி ஆவணி ஆன புரட்டாதி
:காடி தோய்த்த கனபனங் காயத்தைத்
:தேடித் தேடித் தினமும் புசிப்பவர்
:ஓடி யோடி யுலகெலாம் பீச்சுவர்  
என்பன போன்ற பழம் பாடல்களால் ஆடி மாதம் ஆனந்தமாகக் கொண்டாடப்பட்டு வந்ததென்பது அறியக் கிடக்கின்றது.
# ஆடிப்பிறப்பு

## தேங்காய் சுடல்

சேலம், நாமக்கல், ஈரோடு மாவட்டங்களில் வாழும் மக்கள் ஆடி முதல் நாளில், தேங்காயைத் துளையிட்டு அதனுள் அரிசி, பருப்பு, வெல்லம், உடைத்த கடலை, அகியன இட்டு நெருப்பில் சுட்டு இறைவனுக்குப் படைக்கின்றனர். ஆடி முதல் நாள் மகாபாரதப் போரின் துவக்க நாளாகவும் நினைவுறுத்தப் படுகிறது.
# ஆசிரியர்

துறவியும் குருவுமான ஆதி சங்கரர் தமது சீடர்களுக்கு கற்பித்தல்.]]ஒரு **ஆசிரியர்**, **பள்ளி ஆசிரியர்** (Teacher) அல்லது முறையாகக் **கல்வியாளர்** என்றும் அழைக்கப்படுபவர், கற்பித்தல் மூலம் மாணவர்களுக்கு அறிவு, திறன் அல்லது நல்லொழுக்கத்தைப் பெற உதவுபவர் ஆவார்.  
*முறைசாரா முறையில்* ஆசிரியரின் பங்கு வேறு சிலராலும் ஏற்கப்படலாம் (எ.கா. ஒரு குறிப்பிட்ட பணியை எப்படிச் செய்வது என்பதை சக ஊழியருக்கு சொல்லிக் கொடுக்கும் போது). சில நாடுகளில், பள்ளி வயது இளைஞர்களுக்குக் கற்பித்தல், பள்ளி அல்லது கல்லூரி போன்ற முறையான அமைப்பில் மட்டும் இல்லாமல் வீட்டுக்கல்வி போன்ற முறைசாரா அமைப்பின் மூலமாகவும் மேற்கொள்ளப்படலாம். வேறு சில தொழில்கள் கணிசமான அளவு கற்பித்தலை உள்ளடக்கியிருக்கலாம் (எ.கா. இளைஞர் பணியாளர், போதகர்).
# ஆசிரியர்

### கடமைகள்

ஒரு ஆசிரியரின் பங்கு கலாச்சாரங்களைப் பொறுத்து வேறுபடலாம்.  
கல்வியறிவு மற்றும் எண்ணியல், கைவினைத்திறன் அல்லது தொழிற்பயிற்சி, கலை, மதம், குடிமை, சமூகப் பொறுப்புகள் அல்லது வாழ்க்கைத் திறன்கள் ஆகியவற்றில் ஆசிரியர்கள் வழிமுறைகளை வழங்கலாம்.  
முறையான கற்பித்தல் பணிகளில் ஏற்றுக்கொள்ளப்பட்ட பாடத்திட்டங்களின்படி பாடங்களைத் தயாரித்தல், பாடங்களை வழங்குதல் மற்றும் மாணவர் முன்னேற்றத்தை மதிப்பிடுதல் ஆகியவை அடங்கும்.  
ஒரு ஆசிரியரின் தொழில்முறை க் கடமைகள் என்பது வகுப்பறைக் கற்பித்தல் என்பதைத் தாண்டியும் இருக்கலாம். வகுப்பறைக்கு வெளியே ஆசிரியர்கள், மாணவர்களுடன் களப்பயணங்களில் செல்லலாம், படிப்புக் கூடங்களைக் கண்காணிக்கலாம், பள்ளிச் செயல்பாடுகளை ஒழுங்கமைப்பதில் உதவலாம் மற்றும் பாடநெறிக்கு அப்பாற்பட்ட நடவடிக்கைகளுக்கு மேற்பார்வையாளர்களாகப் பணியாற்றலாம். கொடுமைப்படுத்துதல், பாலியல் துன்புறுத்தல், இனவெறி அல்லது துஷ்பிரயோகம் போன்றவற்றால் ஏற்படக்கூடிய தீங்கு ஆகியவற்றிலிருந்து மாணவர்களைப் பாதுகாக்கும் சட்டப்பூர்வ கடமையும் அவர்களுக்கு உள்ளது. சில கல்வி முறைகளில், மாணவர்களின் ஒழுக்கத்திற்கு ஆசிரியர்கள் பொறுப்பாக இருக்கலாம்.  
ஆசிரியர்கள் முறைசார் கல்வியில் இலக்கியம், கணிதம் மற்றும் அறிவியல் போன்ற பாடங்களை கற்பிப்பதுடன் கலை, சமய நூல்கள், குடிமை மற்றும் வாழும்கலை போன்ற திறன்களையும் கற்பிக்கின்றனர். திருக்குர்ஆன்,விவிலியம் வேதங்கள் போன்ற சமய நூல்களிலும் கொள்கைகளிலும் முல்லாக்கள், மேய்ப்பர், குரு, ராபி எனப்படும் சமயக்குரவர்கள் ஆசிரியர்களாக பணியாற்றுகின்றனர்.
# ஆசிரியர்

## ஆசிரியர் எதிர் குரு

இருவென இருந்து - எழுவென எழுந்து - சொல்லெனச் சொல்லி மேல் - கீழ் அடுக்கதிகார முறையைக் கொண்டது குரு - சிஷ்ய உறவு. மாறாக , ஆசிரியர் - மாணவர் உறவு என்பது நட்பு பாராட்டுவது.
# பரிசுத்த வேதாகமம் ஒரு வரலாற்றுக் கண்ணோட்டம் (நூல்)

பேரா. சிட்னி சுதந்திரன் எழுதிய பரிசுத்த வேதாகமம் ஒரு வரலாற்றுக் கண்ணோட்டம் என்கிற நூல் 147 பக்கங்களில் இந்திய மதிப்பில் 90 ரூபாய் விலையில் நூலாசிரியரின் சொந்த முயற்சியில் வெளியிடப்பட்டுள்ளது.
# பரிசுத்த வேதாகமம் ஒரு வரலாற்றுக் கண்ணோட்டம் (நூல்)

## நூலாசிரியர்

பேராசிரியர். எ.சிட்னி சுதந்திரன் தாவரவியலில் எம்.எஸ்.சி., எம்.ஃபில் பட்டங்களைப் பெற்று திருநெல்வேலி, பாளையங்கோட்டை தூய யோவான் கல்லூரியில் தாவரவியல் பேராசியராகப் பணியாற்றி ஓய்வு பெற்றவர். 2000 ஆம் ஆண்டில் இலக்கிய ஆர்வம் மேலிட பாளை சுசி எனும் புனைப்பெயரில் கவிதை, கட்டுரை, சிறுகதைகள் என எழுதத் துவங்கிய இவரது படைப்புகள் தமிழ்நாட்டின் பல முன்னணி அச்சிதழ்களிலும், கல்லூரி மலர்களிலும் வெளியாகி இருக்கின்றன. ஓவியம் வரைதல், கித்தார் வாசித்தல், ஹாக்கி, டென்னிஸ் விளையாட்டுக்கள் போன்றவற்றிலும் ஆர்வமுடையவர். இவற்றிலும் பல பரிசுகளைப் பெற்றிருக்கிறார்.
# பரிசுத்த வேதாகமம் ஒரு வரலாற்றுக் கண்ணோட்டம் (நூல்)

## முன்னுரை

இந்நூலுக்கு இறையியல் வல்லுனர் டாக்டர் தாமஸ் தங்கராஜ் முன்னுரை எழுதியிருக்கிறார்.
# பரிசுத்த வேதாகமம் ஒரு வரலாற்றுக் கண்ணோட்டம் (நூல்)

## வாழ்த்துரை

சென்னை கிறித்துவக் கல்லூரியின் தாவரவியல் துறைத் தலைவராக இருந்து ஓய்வு பெற்ற தாவரவியல் விஞ்ஞானி பேராசிரியர் டாக்டர் பி. தயானந்தன் இந்நூலுக்கு வாழ்த்துரை வழங்கியிருக்கிறார்.
# பரிசுத்த வேதாகமம் ஒரு வரலாற்றுக் கண்ணோட்டம் (நூல்)

## அறிமுக உரை

இந்நூலுக்கு தமிழ்நாடு - புதுச்சேரி மாநிலங்களுக்கான கத்தோலிக்கப் பேரவைச் செயலாளர் முனைவர் பா. வளன் அரசு அறிமுக உரை அளித்திருக்கிறார்.
# பரிசுத்த வேதாகமம் ஒரு வரலாற்றுக் கண்ணோட்டம் (நூல்)

## பொருளடக்கம்

இந்நூல்  
1. வேதாகமத்தின் வரலாறு
1. தமிழ் வேதாகமம்
1. வேதாகம நூல்களின் அறிமுகம்  
-என்கிற மூன்று பகுதிகளாகப் பிரிக்கப்பட்டுள்ளது.
# பரிசுத்த வேதாகமம் ஒரு வரலாற்றுக் கண்ணோட்டம் (நூல்)

## பொருளடக்கம்

### வேதாகமத்தின் வரலாறு

இந்தப் பகுதியில் இந்த நூலுக்கான முன்னுரை, பழைய ஏற்பாடு, புதிய ஏற்பாடு, தோமா அப்போஸ்தலர், போர்ச்சுக்கீசியர் வருகை, சீகன்பால்க் எனும் தலைப்பில் விளக்கம் அளிக்கப்பட்டுள்ளன.
# பரிசுத்த வேதாகமம் ஒரு வரலாற்றுக் கண்ணோட்டம் (நூல்)

## பொருளடக்கம்

### தமிழ் வேதாகமம்

இந்நூலின் இரண்டாம் பகுதியான இதில் மூலப்பிரதிகள், வேதாகமத்தில் இறைப்பெயர்கள், தமிழில் வேதாகமம் மொழிபெயர்க்கப்படுதல், சீகன்பால்க் மொழிபெயர்ப்பு, பெஞ்சமின் சூல்ச் ஐயர், பப்ரீஷியஸ் மொழிபெயர்ப்பு, இரேனியஸ், பீற்றர் பெர்சிவல், ஹென்றி பவர் ஐக்கிய மொழிபெயர்ப்பு, ஹென்றி பவர், முத்தையா பிள்ளை, கால்டுவெல் ஐயர், சார்ஜண்ட் ஐயர், வில்லியம் திறேசி, ஸ்கடர், ஸ்போல்டிங் ஐயர், மைறன் வின்ஸ்லோ ஐயர், பிறதேட்டன் ஐயர், யோவான் கில்னர் ஐயர், கோல்ப் ஐயர், இராஜகோபால், லார்சன் மொழிபெயர்ப்பு, மோனகன், திருவிவிலியம், தள்ளுபடி ஆகமங்கள் எனும் தலைப்புகளில் தமிழ் வேதாகமம் குறித்த பல தகவல்கள் தரப்பட்டுள்ளன.
# பரிசுத்த வேதாகமம் ஒரு வரலாற்றுக் கண்ணோட்டம் (நூல்)

## பொருளடக்கம்

### வேதாகம நூல்களின் அறிமுகம்

இந்நூலின் மூன்றாம் பகுதியான வேதாகம நூல்களின் அறிமுகம் எனும் பகுதியில் பரிசுத்த வேதாகமம், பழைய ஏற்பாடு, பழைய ஏற்பாடு - காலக்குறிப்பு, பஞ்சாகமம், சிறையிருப்புக்கு முன் நூல்கள், சிறையிருப்புக்கு பின் நூல்கள், யோசுவா, நியாதிபதிகள், ரூத், 1, 2 சாமுவேல், 1, 2 ராஜாக்கள், 1, 2 நாளாகமம், எஸ்றா, நெகேமியா, எஸ்தர், பழைய ஏற்பாட்டு செய்யுள் நூல்கள், யோபு, சங்கீதம், நீதிமொழிகள், பிரசங்கி, உன்னதப்பாட்டு, தீர்க்கதரிசன நூல்கள், பெரிய தீர்க்கதரிசன நூல்கள், ஏசாயா, எரேமியா, புலம்பல், எசேக்கியல், தானியேல், சின்ன தீர்க்கதரிசன நூல்கள், அக்காலத்து 4 பேரரசுகள், ஓசியா, யோவேல், அமோஸ், ஒபதியா, யோனா, மீகா, நாகூம், ஆபகூக், செப்பனியா, ஆகாய், சகரியா, மல்கியா, இணைத் திருமுறை நூல்கள், புதிய ஏற்பாடு, நான்கு நற்செய்தி நூல்கள், மத்தேயு, மாற்கு, லூக்கா, யோவான், அப்போஸ்தலர் நடபடிகள், ரோமர், 1.கொரிந்தியர், 2.கொரிந்தியர், கலாத்தியர், எபேசியர், பிலிப்பியர், கொலொசெயர், 1, 2 தெசலோனிக்கேயர், 1 தீமோத்தேயு, 2 தீமோத்தேயு, தீத்து, பிலேமோன், எபிரேயர், யாக்கோபு, 1 பேதுரு, 2 பேதுரு 1 யோவான், 2,3 யோவான், யூதா, வெளிப்படுத்தின விஷேசம் ஆகிய தலைப்புகளில் சிறப்பான தகவல்கள் தரப்பட்டு முடிவுரையும் அளிக்கப்பட்டுள்ளது.
# வீரகேரளம்புதூர்

**வீரகேரளம்புதூர்** என்பது இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம், வீரகேரளம்புதூர் வட்டத்தில் அமைந்த வீரகேரளம்புதூர் ஊராட்சியில் உள்ள ஒரு சிற்றூர் ஆகும்.
# வீரகேரளம்புதூர்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி வீரகேரளம்புதூர் 1,986 வீடுகளும் 7,158 மக்கள்தொகையும் கொண்டது. மக்கள்தொகையில் 3,451 ஆண்களும், 3,707 பெண்களும் உள்ளனர். இவ்வட்டத்தின் எழுத்தறிவு 77.80%. மக்கள்தொகையில் அனைத்து சமுதாய மக்களும் ஒற்றுமையாக உள்ளனர் முறையே 3.23% மற்றும் 0 ஆகவுள்ளனர்.
# வீரகேரளம்புதூர்

## தொழில்

விவசாயம் முக்கிய ஆக்கிரமிப்பு ஆகும். பெரும்பாலான மக்கள் விவசாய வயல்களில் வேலை செய்கின்றனர் மற்றும் பீடி தயார் செய்து வருகின்றனர். முக்கிய பயிர்களாக நெல், வெங்காயம், தக்காளி, கத்தரிக்காய், புளி, பச்சை மிளகாய், சிவப்பு மிளகாய், மற்றும் தேங்காய் ஆகியவை உள்ளன. அதன் பரந்த நெல் மற்றும் தேங்காய் துறைகள் குறிப்பிடத்தக்கவையாகும். கடைசி தலைமுறையினர் பெரும்பாலானவர் விவசாயிகள்; இருப்பினும், அநேகர் இந்தியாவின் பல்வேறு பகுதிகளிலும், அமெரிக்கா, சிங்கப்பூர், மலேசியா மற்றும் பாரசீக வளைகுடா போன்ற நாடுகளிலும் தற்போது பணியாற்றி வருகின்றனர்.
# வீரகேரளம்புதூர்

## புவியியல் மற்றும் காலநிலை

சராசரி கடல் மட்டத்திலிருந்து 101 மீட்டர் உயரத்தில் இது உள்ளது. அக்டோபர்-திசம்பர் மாதங்களில் தென்மேற்கு பருவ மழையுடன் வளிமண்டலத்தில் வறட்சி மற்றும் வெப்பம் நிலவுகிறது. கோடை காலத்தில் வெப்பநிலை அதிகபட்சமாக 40°செல்சியஸ் ஆகவும், குறைந்தபட்சமாக 26.3°C ஆகவும் இருக்கும்; இருப்பினும் 43°C வெப்பநிலை அசாதாரணமானது அல்ல. குளிர்கால வெப்பநிலை 29.6°C முதல் 18°C வரை இருக்கும். சராசரியான ஆண்டு மழைப்பொழிவு 85 செ.மீ. ஆகும்.  
இந்த கிராமம் இரண்டு சிதார் ஆற்றங்கரையும், ஹனுமணியையும் சூழ்ந்துள்ளது. ஹனுமானாத்தி மற்றும் சித்தர் நதி இருவரும் சரியாக இந்த கிராமத்தில் தாமிரபரணி நதியின் பிரதான நாகரிகத்தை அமைத்துள்ளனர்.
# வீரகேரளம்புதூர்

## வரலாறு

### ஜமீன்

1218 இல் வீரகேரளன் என்ற மலையாளதேச மன்னனால் உருவாக்கப்பட்டது இவ்வூர். தென்காசிக்கு அடுத்து இந்தப் பிரதேசத்தில் பெரிய ஊராக இருந்தது இதுதான். மருதப்பர் காலத்தில் 38 புலவர்கள் ஜமீனில் இருந்தனர். இந்த ஊர் உருவான வரலாறு *வீரகேரளம்புதூர் நவநீதகிருட்டிணன் கலம்பகம்* என்ற நூலில் கூறப்பட்டுள்ளது. வீரகேரளம்புதூர் நகரம் முந்தைய திருநெல்வேலி மாவட்டத்தில் ஒரு பகுதியாக இருந்தது.
# வீரகேரளம்புதூர்

## மதம்

### கோயில்கள்

- அருள்மிகு நவநீத கிருஷ்ண ஸ்வாமி கோயில் - (கோல்டன் த்வஜஸ்தம்பம் (கொடிமரம்) இந்த கோவிலில் உள்ளது.
- அருள்மிகு இரத்துலையா ஈஸ்வரர் ஆலயம் (சிவன் ஆலயம்)
- அருள்மிகு உச்சிமாகாளி அம்மன் கோவில்
- அருள்மிகு வட்டக்குவா செல்வி அம்மன் கோவில்
- அருள்மிகு கருப்பன் சுவாமி கோவில்
- அருள்மிகு முப்புடாதி அம்மன் கோயில்
# வீரகேரளம்புதூர்

## மதம்

### தேவாலயங்கள்

- நல்ல ஷெப்பர்ட் சட்டமன்ற திருச்சபை (பெந்தேகோஸ்டல்)
- ஆர். சி. சர்ச் (செயின்ட் சேவியர் சர்ச்) சி. எஸ். ஐ. சர்ச்
# வீரகேரளம்புதூர்

## மதம்

### மசூதி

- மசூதி (வடக்கு பேருந்து நிறுத்தம்)
# வீரகேரளம்புதூர்

## **கல்வி**

### பள்ளிகள்

- அரசு மேல் நிலைப் பள்ளி
- அண்ணா ஆண்கள் மேல்நிலைப் பள்ளி
- அந்தோணியிர் பெண்கள் மேல்நிலைப் பள்ளி
- ஆர். சி தொடக்கப் பள்ளி
- அரசு தொடக்கப் பள்ளி
- அண்ணா தொடக்கப் பள்ளி
- ஸ்ரீ ஜெயேந்திரா மெட்ரிகுலேஷன் மேல்நிலைப் பள்ளி
# கடுவேகக் கெடு பிரசவம்

சாதாரணமாக நடைபெறும் சராசரி நேரத்தை விட குறுகிய நேரத்தில் நிகழும் பிரசவம் **கடுவேகக் கெடுபிரசவம்** எனப்படும் (precipitate labour). இதில் பிரசவத்தின் மூன்று நிலைகளும் ஒரே நிலையாக நடந்து முடிந்து விடும். இது பன்முறை பிள்ளை பெற்ற தாய்மார்களுக்கே (multipara) பெரும்பாலும் ஏற்படும். ஏனெனில் பன்முறை பிள்ளை பெற்ற பெண்ணின் பிரசவப்பாதை விசாலமாக இருக்கும். எனவே தாய் அறியாமலேயே குழந்தை கருப்பையில் இருந்து வெளியே வர வாய்ப்புண்டு.
சில நேரங்களில் தாய் கழிவறையில் அமர்ந்து முக்கும் போது (straining) குழந்தை வெளிவந்து விடும். இதனால் குழந்தை கழிவறைக் கோப்பையில் விழுந்து தலையில் அடிபட வாய்ப்புண்டு. தொப்புள் கொடி (umbilical cord) சராசரியாக அரை மீட்டர் நீளமுடையது. இது குழந்தையின் எடையைப் பொதுவாகத் தாங்கிக் கொள்ளும் திறனுடையது.
# கடுவேகக் கெடு பிரசவம்

## சட்டம் சார் மருத்துவ முக்கியத்துவம்

கடுவேகக் கெடு பிரசவத்தால் இறந்த இளங்குழந்தையை உறவினர்களோ தாயோ கொன்றதாக வழக்குப் பதியவும் குழந்தையைக் கொன்று விட்டு கடுவேகக் கெடு பிரசவத்தில் இறந்து விட்டதாய் ஏமாற்றவும் வாய்ப்புண்டு.
# கடுவேகக் கெடு பிரசவம்

## வரலாற்றில்

“சித்தார்த்த கௌதம புத்தரின் தாயான மாயா தேவி பிரசவத்தின் பொருட்டு தாய் வீடு நோக்கிச் சென்று கொண்டிருக்கும் வழியில் அழகிய சால மரத்தைக் கண்டிறங்கினார். காற்றில் அழகாக ஆடிக்கொண்டிருந்த விழுதொன்றைப் பிடிக்கும் பொருட்டு சற்று எக்கினார். அவ்வேளையில் புத்தர் பிறந்தார்” என்பதாகச் சொல்லப்படுகிறது.
# தனிமகனார்

**தனிமகனார்** சங்ககால நல்லிசைப் புலவர்களுள் ஒருவராவார். இவர் பாடிய பாடல் எட்டுத்தொகை நூல்களுள் ஒன்றான நற்றிணையில் 153 ஆம் பாடலாக உள்ளது. பாலைத்திணையுள் அமைந்த இப்பாடல் தலைவனைப் பிரிந்த தலைவியின் ஆற்றாமை வெளிப்பாடாய் அமைந்துள்ளது.
# தனிமகனார்

## பெயர்க்காரணம்

இவர் தம் பெயர்க்காரணம் தெரிந்திலது. இத்தகைய நேரங்களில் சங்கப் பாடல்களைத் தொகுத்த சான்றோர்கள் அவர்தம் பாடலுள் அமைந்துள்ள அழகிய உவமை நயத்தை வைத்துப் பெயர் சூட்டி மகிழ்ந்தனர். அவ்வாறு அமைந்ததே அணிலாடு முன்றிலார், ஓரேருழவனார் என்பன.  
தனிமகனார் பாடிய பாடலில் பிரிவிடை மெலிந்த தலைவி,  
வெஞ் சின வேந்தன் பகை அலைக் கலங்கி  
வாழ்வோர் போகிய பேர் ஊர்ப்  
பாழ் காத்திருந்த தனி மகன் போன்றே  
என்று பாடும் உவமை நயம் இவர்தம் காரணப் பெயருக்கு கரணியமாயிற்று.
# வி. தர்மலிங்கம்

**விஸ்வநாதர் தர்மலிங்கம்** (பெப்ரவரி 5, 1918 - செப்டம்பர் 2, 1985) இலங்கைத் தமிழரசுக் கட்சியின் மூத்த தலைவராகவும் 23 ஆண்டுகள் தொடர்ச்சியாக உடுவில், மானிப்பாய் தொகுதிகளின் நாடாளுமன்ற உறுப்பினராகவும் இருந்தவர். இவர் 1985, செப்டம்பர் 2 ஆம் நாள் யாழ்ப்பாணத்தில் படுகொலை செய்யப்பட்டார்.
# வி. தர்மலிங்கம்

## இளமைக் காலம்

மிகவும் செல்வமான குடும்பத்தில் 1918 பெப்ரவரி 5 ஆம் நாள் பிறந்தவர் தர்மலிங்கம். குடும்பத்தின் ஒரே பிள்ளையான இவரை உறவினர் ‘இலங்கையர்’ என்றும் ‘தர்மர்’ என்றும் அழைப்பர். இவரின் தந்தையார் விசுவநாதர் அமெரிக்கா சென்று முதுமாணிப் பட்டம் பெற்ற கல்விமான் ஆவார் தருமலிங்கம் தமிழீழ மக்கள் விடுதலைக் கழகம் (புளொட்) என்ற அரசியல் கட்சியின் தலைவரான தர்மலிங்கம் சித்தார்த்தனின் தந்தையார் ஆவார்.
# வி. தர்மலிங்கம்

## அரசியல் வாழ்க்கை

தர்மலிங்கம் சமூக சேவையில் தன்னை அர்ப்பணித்துப் பின்பு 1944 ஆம் ஆண்டில் உடுவில் உள்ளூராட்சி மன்ற உறுப்பினராகவும், பின்பு அதன் தலைவராகவும் பணியாற்றினார்.  
1952ஆம் ஆண்டு இலங்கைத் தமிழரசுக் கட்சி முதன் முதலாக தேர்தலில் போட்டியிட்ட போது அதன் தலைவர் தந்தை செல்வா காங்கேசன்துறைத் தொகுதியில் போட்டியிட்ட போது, அவரை ஆதரித்து மாபெரும் கூட்டம் ஒன்றை நடத்தினார். அப்பொழுது இவருடன் போட்டியிட்ட கல்விமான் ஹன்டி பேரின்பநாயகம், கூட்டுறவாளர் வீ. வீரசிங்கம், கம்யூனிஸ்ட் வி. பொன்னம்பலம் போன்றவர்கள் தோல்வியடைந்தனர்.  
சூலை 1960, மார்ச் 1965, மே 1970 தேர்தல்களில் மீண்டும் தெரிவானார்.  
1972 ஆம் ஆண்டில் தமிழரசுக் கட்சி, தமிழ்க் காங்கிரஸ் ஆகியன இணைந்து தமிழர் விடுதலைக் கூட்டணியைத் தோற்றுவித்தனர். தர்மலிங்கம் மானிப்பாய் (உடுவில்) தொகுதியில் விடுதலைக் கூட்டணி சார்பில் 1977 தேர்தலில் போட்டியிட்டு வெற்றி பெற்றார். ஆறாவது அரசியல் திட்டத்திலிருந்த சட்ட மூலத்திற்கு அமைய சத்தியப்பிரமாணம் எடுக்க மறுத்ததனால் இவரின் பதவி 1983 அக்டோபர் 8 இல் பறிக்கப்பட்டது.
# வி. தர்மலிங்கம்

## சமூகப் பணி

இளம் வயதிலேயே இடதுசாரிக் கொள்கைகளால் கவரப்பட்டார். ஆபிரிக்க ஆசிய விடுதலை இயக்கத்தின் உப தலைவராகவும் இலங்கை சோவியத் நட்புறவுச் சங்கத்தின் உப தலைவராகவும் மற்றும் பல இடதுசாரி இயக்கங்களிலும் உறுப்பினராகவும் இருந்திருக்கிறார்.
# வி. தர்மலிங்கம்

## ஆன்மீகப் பணி

தருமலிங்கம் அரசியலில் மட்டுமன்றி ஆன்மீக வழியிலும் அதிக ஈடுபாடுகொண்டவர். தெல்லிப்பழை துர்க்கா தேவஸ்தானத்தின் அறங்காவலராக விளங்கினார். கோப்பாயில் உள்ள யாழ்ப்பாணம் தேசிய கல்வியியற் கல்லூரி அமைந்திருக்கும் காணி தர்மலிங்கத்தின் குடும்பத்தால் அன்பளிப்பு செய்யப்பட்டு அங்குள்ளதோர் மண்டபத்துக்கு தருமலிங்கம் மண்டபம் எனப் பெயர் சூட்டப்பட்டது.
# வி. தர்மலிங்கம்

## படுகொலை

தர்மலிங்கம் மற்றும் தமிழரசுக் கட்சியின் மு. ஆலாலசுந்தரம் இருவரும் 1985, செப்டம்பர் 2 ஆம் நாள் இனந்தெரியாதோரால் மானிப்பாயில் வைத்து படுகொலை செய்யப்பட்டனர். தர்மர் கொலை செய்யப்பட்டார் என்ற செய்தியை அப்போதைய தமிழக எதிர்க்கட்சி தலைவர் மு.கருணாநிதி கேள்வியுற்று இச்செயல் ‘கொடுமையானது’ என்றும், ‘கொடூரமானது’ என்றும் செய்தி வெளியிட்டிருந்தார்.
# ஆர்னெத் கணக்கீடு

**ஆர்னெத் கணக்கீடு** (Arneth count) என்பது குருதி வெள்ளையணுக்களுள் ஒன்றான நடுவமைநாடிகளின் (நியூட்ரோஃபில்கள்) உட்கரு மடல்களின் (nuclear lobes) எண்ணிக்கையை கொண்டு மேற்கொள்ளப்படும் ஒரு கணக்கீடு ஆகும்.  
பொதுவாக நடுவமைநாடிகளின் உட்கருவில் இரண்டு அல்லது மூன்று மடல்கள் இருக்கும்.  
நுண்ணோக்கி கொண்டு பார்க்கும் போது,  
- குறைவான மடல் எண்ணிக்கை கொண்ட நடுவமைநாடிகள் (நியூட்ரோஃபில்கள்) பெரும்பான்மையாக இருப்பின் இது இடப்புற நகர்வு எனப்படும். தொற்று, புற்று, குருதிச் சிதைவு போன்ற நிலைகளில் இவ்வாறு காணப்படும்  
சிவப்பு அம்புக்குறியிட்டுக் காட்டப்பட்டுள்ளது]]
- அதிக மடல் எண்ணிக்கை கொண்ட நடுவமைநாடிகள் (நியூட்ரோஃபில்கள்) இருக்குமாயின் இது வலப்புற நகர்வு எனப்படும். வைட்டமின் பி12 குறைபாடு, ஃபோலிக் அமிலக் குறைபாடு, கல்லீரல் மற்றும் சிறுநீரகச் செயலிழப்பில் இவ்வாறு காணப்படும். தற்கால மருத்துவத்தில் இக்கணக்கீடு அவ்வளவாகப் பயன்படுத்தப்படுவதில்லை.
# முதிர்கரு

**முதிர்கரு** (Fetus/Foetus) அல்லது வளர்ந்த சினைக்கரு என்பது பாலூட்டிகள் அல்லது உடலினுள்ளேயே இனப்பெருக்கம் செய்யவல்ல முதுகெலும்பிகளில் கருக்கட்டப்பட்ட முட்டை, கருவணுவாக (Zygote) உருவாகி, பின்னர் இழையுருப்பிரிவு என்னும் கலப்பிரிவு மூலம் முளைய விருத்திக்கு உட்பட்டு முளையத்தை உருவாக்கி, குறிப்பிட்ட சில காலத்தின் பின்னர், குழந்தையாகப் பிறப்பு எடுப்பதுவரை தாயின் உடலினுள்ளேயே விருத்தியடைந்துவரும் உயிர்நிலையாகும்.  
மனிதரில் இந்த முதிர்கரு என்னும் விருத்தி நிலையானது கருக்கட்டல் நடந்த 9 ஆவது கிழமையில் அல்லது கருத்தரிப்பு காலத்தின் 11 ஆவது கிழமையில் ஆரம்பித்து குழந்தை பிறப்பு வரை தொடரும்.
# பேர்டினண்ட் டி சோசர்

**பேர்டினண்ட் டி சோசர்** (Ferdinand de Saussure - 26 நவம்பர் 1857 – 22 பெப்ரவரி 1913) என்பவர் சுவிட்சர்லாந்து நாட்டைச் சேர்ந்த ஒரு மொழியியலாளர் ஆவார். இவரது எண்ணக்கருக்கள் (ideas) பல 20 ஆம் நூற்றாண்டில் மொழியியலில் ஏற்பட்ட பல குறிப்பிடத்தக்க வளர்ச்சிகளுக்கு அடிப்படையாக அமைந்தன. இவர் இருபதாம் நூற்றாண்டு மொழியியலின் தந்தை எனப் பரவலாகக் கருதப்படுபவர்களில் இவரும் அடங்குவார். இவரது எண்ணக்கருக்கள் கலைத் துறைகளிலும், சமூக அறிவியல் துறைகளிலும் பெரும் தாக்கத்தை ஏற்படுத்தின.
# பேர்டினண்ட் டி சோசர்

## வரலாறு

பேர்டினண்ட் மொங்கின் டி சோசர் சுவிட்சர்லாந்திலுள்ள ஜெனீவாவில் 1857 ஆம் ஆண்டு பிறந்தார். இளமையிலேயே குறிப்பிடத்தக்க திறமைகளும் அறிவுத்திறனும் இருப்பதற்கான அறிகுறிகள் தென்பட்டன. ஓராண்டு ஜெனீவாப் பல்கலைக் கழகத்தில் இலத்தீன், கிரேக்கம், சமசுக்கிருதம் ஆகிய மொழிகளையும் பிற பல்வேறு பாட நெறிகளையும் கற்றர். பின்னர் 1876 ஆம் ஆண்டில் லீப்சிக் பல்கலைக்கழகத்தில் படிப்பைத் தொடங்கினார். இரண்டு ஆண்டுகளுக்குப் பின்னர் தனது 21 ஆவது வயதில், *இந்திய-ஐரோப்பிய மொழிகளில் தொடக்கநிலை உயிரெழுத்து முறைமை பற்றிய ஆய்வுக் கட்டுரை* என்னும் தலைப்பிலான நூல் ஒன்றை வெளியிட்டார். பின்னர் ஓராண்டு பேர்லினில் கல்விகற்றார். அப்போது சமசுக்கிருத மொழியியல் சார்ந்த தலைப்பொன்றில் ஆய்வுக் கட்டுரை ஒன்றை எழுதி 1880 ஆம் ஆண்டில் முனைவர் பட்டம் பெற்றார். இதன் பிறகு விரைவிலேயே அவர் பாரிசுக்குச் சென்றார். அங்கே கோதிக், பழைய உயர் செருமன் ஆகிய மொழிகளிலும் இடையிடையே வேறு பாடங்களிலும் விரிவுரையாளராகப் பணியாற்றினார். பாரிசில் 11 ஆண்டுகள் கற்பித்தபின்னர், 1891 ஆம் ஆண்டில் ஜெனீவாவுக்குத் திரும்பினார். இதன் பின்னர் தனது வாழ்க்கைக்காலம் முழுவதும் ஜெனீவாப் பல்கலைக் கழகத்தில் சமசுக்கிருதம், இந்திய-ஆரியம் ஆகியவற்றுக்கு விரிவுரையாளராகப் பணியாற்றினார். 1907 ஆம் ஆண்டிலேயே முதன் முதலாகப் பொது மொழியியல் தொடர்பில் விரிவுரை ஆற்றத் தொடங்கினார். 1911 ஆம் ஆண்டுவரை இதைத் தொடர்ந்த சோசர். 1913 ஆம் ஆண்டு காலமானார்.
# பேர்டினண்ட் டி சோசர்

## பங்களிப்பு

### பொது மொழியியற் பாடநெறி

சோசரின் மிகவும் செல்வாக்குப் பெற்ற ஆக்கமான பொது மொழியியற் பாடநெறி (Course in General Linguistics) என்னும் நூல், 1961 ஆம் ஆண்டில் இவர் இறந்த பின்னர் வெளியிடப்பட்டது. சோசரின் மாணவர்களான சார்லசு பாலியும் (Charles Bally), ஆல்பர்ட் செச்செகாயேயும் (Albert Sechehaye) சோசரின் விரிவுரைக் குறிப்புக்களை அடிப்படையாகக்கொண்டு இந்நூலைத் தொகுத்தனர். இது 20 ஆம் நூற்றாண்டின் மொழியியலின் அடிப்படையான ஆக்கங்களில் ஒன்றாக ஆனது. உள்ளடக்கத்துக்காக இந்நூல் பெயர் பெற்றதாகச் சொல்லமுடியாது. ஏனெனில், பல 20 ஆம் நூற்றாண்டு மொழியியலாளர்கள் இதிலுள்ள எண்ணக்கருக்கள் பற்றி ஏற்கனவே தமது நூல்களில் குறிப்பிட்டுள்ளனர். ஆனால், சோசர் மொழியியல் தோற்றப்பாடுகளை விளக்கிய விதம் புதுமையானதாக இருந்தது.
# தமிழ்நாடு கடைகள் மற்றும் நிறுவனங்கள் சட்டம் - 1947

கடைகள் மற்றும் நிறுவனங்களில் பணி புரியும் தொழிலாளர்கள் நலன்களைப் பாதுகாக்க தமிழ்நாடு அரசு 1947 ஆம் ஆண்டில் **தமிழ்நாடு கடைகள் மற்றும் நிறுவனங்கள் சட்டம் - 1947**(en: Tamilnadu Shops and Establishments Act - 1947) கொண்டு வந்தது.
# தமிழ்நாடு கடைகள் மற்றும் நிறுவனங்கள் சட்டம் - 1947

## கடைகள்

வணிகம் அல்லது வியாபாரம் செய்யும் இடம் அல்லது வாடிக்கையாளருக்குப் பணியாற்றும் இடம் மற்றும் இதனுடன் தொடர்புடைய அலுவலகம், சேமிப்புக் கிடங்குகள் போன்றவைகள் கடைகள் என்கிற வரையறைக்குள் அடங்கிவிடுகின்றன.
# தமிழ்நாடு கடைகள் மற்றும் நிறுவனங்கள் சட்டம் - 1947

## நிறுவனங்கள்

கடைகள், வியாபார இடங்கள், திரையரங்கங்கள் அல்லது கலை நிகழ்ச்சிகள் நடத்தப்படும் இடங்கள் போன்றவை நிறுவனங்கள் என்கிற வரையறைக்குள் வருகின்றன.
# தமிழ்நாடு கடைகள் மற்றும் நிறுவனங்கள் சட்டம் - 1947

## விதிமுறைகள்

- கடைகள் அல்லது நிறுவனங்கள் மூடப்படும் நேரத்தை அரசு நிர்ணயிக்கும். கடையை மூடும் நேரம் வந்த நேரத்தில் வாடிக்கையாளர் காத்திருந்தால் கடையை அடைக்க 15 நிமிடங்கள் கூடுதலாக எடுத்துக் கொள்ளலாம்.
- கடை அல்லது நிறுவனத்தில் ஒரு தொழிலாளி தினசரி 8 மணி நேரத்திற்கு மேலும், வாரத்தில் 48 மணி நேரத்திற்கு அதிகமாகவும் வேலை செய்யக்கூடாது. இதற்கு மேல் வேலை செய்தால் மிகுதிநேர ஊதியம் (en: Overtime wages) கொடுக்க வேண்டும்.
- வாரத்திற்கு ஒருநாள் கடை மூடப்பட்டிருக்க வேண்டும். வாரத்தில் எந்த நாள் விடுமுறை என்பதை கடை உரிமையாளர் முடிவு செய்து அந்நாளை கடையில் அனைவரும் பார்க்கும் இடத்தில் அறிவிப்பு செய்து ஒட்டி வைக்க வேண்டும்.
- நிறுவனத்தின் இடம் சுத்தமாக வைக்கப்பட வேண்டும். நல்ல காற்றோட்ட வசதியுடன், நல்ல வெளிச்சமும் இருக்க வேண்டும். தீ விபத்திலிருந்து பாதுகாத்துக் கொள்ள பாதுகாப்பு ஏற்பாடுகள் செய்யப்பட்டிருக்க வேண்டும்.
- நிறுவனத்தில் பணியாற்றும் தொழிலாளர்களுக்கு ஒவ்வொரு 12 மாத கால தொடர்ச்சியான பணிக்குப் பிறகும் அடுத்து வரும் 12 மாத காலத்தில் 12 நாட்கள் சம்பளத்துடன் கூடிய விடுமுறை அளிக்கப்பட வேண்டும்.
- எந்த நிர்வாகமும் தன்கீழ் பணியாற்றியவர்களை தக்க காரணமின்றி ஒரு மாத முன்னறிவிப்பு அல்லது ஒரு மாத சம்பளம் தராமலும் வேலைநீக்கம் செய்யக்கூடாது. தக்க காரணமின்றி அல்லது குற்றம் எதுவுமின்றி வேலைநீக்கம் செய்யப்பட்ட தொழிலாளி நிர்வாகத்தின் செயல்பாட்டை எதிர்த்து தொழிலாளர் துணை ஆணையாளர் பதவியிலிருப்பவரிடம் ஒரு மாத காலத்திற்குள் மேல்முறையீடு செய்து கொள்ள வேண்டும்.
# பிரெஞ்சு ஓப்பன்

**பிரெஞ்சு ஓப்பன்**(பிரெஞ்சு:**Les Internationaux de France de Roland Garros** அல்லது***Tournoi de Roland-Garros***) என்று பரவலாக அறியப்படும் பிரெஞ்சு திறந்த சுற்று டென்னிசுப் போட்டிகள் பிரான்சின் தலைநகர் பாரிசில் ரோலாண்ட் கேரோசு விளையாட்டரங்கில் ஆண்டுதோறும் மே மாத இறுதி மற்றும் சூன் மாத துவக்கத்தில் இரு வாரங்கள் நடத்தப்படுகிறது. டென்னிசு விளையாட்டின் பெருவெற்றித் தொடர்கள் (கிராண்ட் சிலாம்) என அறியப்படும் நான்கு போட்டிகளில் ஆண்டின் இரண்டாவது போட்டியாக இது உள்ளது. களிமண் தரையில் நடைபெறும் உலகின் டென்னிசு போட்டிகளில் இது முதன்மையாக விளங்குகிறது. பெருவெற்றித் தொடர் போட்டிகளில் ரோலாண்டு கரோசில் மட்டுமே இன்றும் களிமண் தரையில் டென்னிசுப் போட்டிகள் நடக்கின்றன.  
டென்னிசு போட்டிகளில் குறிப்பிடத்தக்க நிகழ்வாகத் திகழும் இப்போட்டி உலகின் பல நாடுகளிலும் பார்வையாளர்களை காணொளி மூலம் கவர்ந்திழுக்கிறது. களிமண் தரையின் மென்மையால் மெதுவான விளையாட்டுத் தன்மையாலும் ஐந்து தொகுப்பு ஆண்கள் ஒற்றையர் போட்டியில் கடைசி தொகுப்பில் ஆட்டங்கள் சமநிலைமுறிவின்றி(tiebreak) ஆடப்படுவதாலும் இப்போட்டிகள் உலகின் உடற்திறனை சோதிக்கும் போட்டியாகக் கருதப்படுகிறது.  
2005, 2060, 2007, 2008, 2010, 2011, 2012, 2013, 2014, 2017, 2018, 2019, 2020 மற்றும் 2022 ஆகிய ஆண்டுகளுக்கான ஆண்கள் ஒற்றையர் போட்டியில் வென்று (14 முறை) சாதனையாளராக ரஃபயெல் நதால் விளங்குகிறார்.  
| **நிகழ்வு** | **வெற்றியாளர்** | **எதிராளி** | **புள்ளிகள்** |  |
| --- | --- | --- | --- | --- |
| 2022 ஆண்கள் ஒற்றையர் | **ரஃபேல் நடால்** '' | காசுபர் ரூட் | 6–3, 6–3, 6–0 |  |
| 2022 பெண்கள் ஒற்றையர்] | **இகா சுவட்டிக்** | கோகோ காப் | 6–3, 6–7<sup>(2–7)</sup>, 6–1, 6-3 |  |
| 2022 ஆண்கள் இரட்டையர் | **மார்சிலோ ஆர்வேலோ**
*யூ-யூலியன் ரோசர்*' | இவான் டுசிவிக்
ஆசுட்டின் கார்சிக் | 6–7<sup>(4–7)</sup>, 7–6<sup>(7–5)</sup>, 6–3 |  |
| 2022 பெண்கள் இரட்டையர் | ''' கிறிசுட்டினா மலாமெலோவிக்
கரோலினா கார்சியா''' | கோகோ காப்
செசிகா பெகுலா | 2–6, 6–3, 6–2 |  |
| 2022 கலப்பு இரட்டையர் | ''' இனா சிபகரா
வெசுலி கூல்கப்''' | உல்ரிக்கே இய்கேரி
சோர்டன் வெலிகென் | 7–6<sup>(7–5)</sup>, 6–2 | } |
# பில்லி ஜீன் கிங்

பலரால் இதுவரை இருந்தவர்களில் சிறந்த டென்னிசு வீரர் என கருதப்படுகிறார். 1972இல் இச்சான் வுட்டன் என்பவருடன் இணைந்து ''இசுபோர்ட்சு
இல்லசுடிரேட்டட் வீக்கிலி* என்ற இதழின் வெற்றியாளர் விருதையும் 1975 இல் *டைம்'' இதழின் ஆண்டிற்கான மனிதர் என்ற சிறப்பையும் பெற்றார்.
**பிரசிடெண்ட் மெடல் ஆப் பிரிடம்** என்ற அமெரிக்காவின் உயரிய விருதையும் சண்டை டைம்சு இதழின் வாழ்நாள் சாதனையாளர் விருதையும் பெற்றார். 2006இல் நியூ யார்க்கிலுள்ள யூஎசு ஓப்பன் நடைபெறும் திடல்களின் மையத்திற்கான பெயர் பெல்லி சீன் கிங் தேசிய டென்னிசு மையம் என மாற்றப்பட்டது.
# பில்லி ஜீன் கிங்

## இளவயது வாழ்க்கை

கிங் பெட்டிக்கும் தீயணைப்பு வீரரான பில் மோட்டிவ்க்கும் லாசு ஏஞ்சல்சு பெருநகரிலுள்ள லாங் பீச்சில் மரபு மாறா மெதடிசம் குடும்பத்தில் பிறந்தார். கிங்கின் குடும்பம் விளையாட்டில் ஆர்வமுள்ளது. இவரின் தாய் நீச்சலில் சிறந்தவர். தந்தை கூடைபந்து அடிப்பந்தாட்டம் (baseball) வீரரும் ஓட்ட வீரரும் ஆவார், இவரின் தம்பி ரேண்டி மோட்டிவ் ஊசுடன் அசுட்ரோசு, சான் பிரான்சிசுகோ செயண்ட், டோறண்டோ புளு சேசு போன்ற பெரும் அடிபந்தாட்ட கூட்டமைப்பில் 12 ஆண்டுகள் பந்துவீச்சாளராக இருந்தார். பெல்லி சீனும் அடிப்பந்தாட்டத்தில் (பெண்களுக்கானது பந்து ஆண்களுக்கானது போல் கடினமாக இருக்காது) வல்லவராக இருந்தார். 10 வயது சிறுமியாக இருந்தபோது அவரை விட 4-5 வயது பெரியவர்களின் குழுவில் மாற்று ஆட்டக்காரக இருந்தார். அந்த அணி லாங் பீச்சில் பல அணிகள் கலந்து கொண்ட அடிபாந்தாட்ட போட்டியில் வெற்றிபெற்றது.  
பெண்களுக்கான சிறந்த விளையாட்டை பெல்லி சீன் தேர்ந்த்தெடுக்க விரும்பிய போது பெற்றோரின் அறிவுரைப்படி பெல்லி சீன் 11 வயதில் அடிபந்தாட்டத்தில் இருந்து டென்னிசுக்கு மாறினார். எட்டு டாலரை சேமித்து தன் முதல் டென்னிசு மட்டையை வாங்கினார். லாங் பீச்சிலுள்ள பல பொது விளையாட்டரங்குகளில் டென்னிசை கற்றார். பொது விளையாட்டரங்குகளில் காசு பெறாமல் தொழில் முறை டென்னிசு ஆட்டக்காரர் கிளைட் வால்கர் வழங்கிய பயிற்சிகளை பயன்படுத்தி டென்னிசின் நுணுக்கங்களை கற்றார். சிறுமியாக இருந்த போது இவரது தீவிரமாக ஆடும் பாணி இவருக்கு இடையூறாக இருந்ததபோதும் அப்பாணியை மாற்றாமல் பின் வெற்றிகளை பெற்றார்.  
பெல்லி சீன் லாங் பீச் பல்நுட்பியல் கல்லூரியில் படித்தார் பின் லாசு ஏஞ்சல்சிலுள்ள கலிபோர்னியா மாநில பல்கலைக்கழகத்தில் படித்தார். 1964இல் டென்னிசில் முழு கவனத்தையும் செலுத்த படிப்பை முடிக்காமலே வெளியேறினார். பல்கலைக்கழகத்தில் படித்த போது நூலகத்தில் லாரி கிங்கை சந்தித்தார், படிக்கும் போதே அவர்கள் நிச்சயம் செய்து கொண்டார்கள். அப்போது பெல்லி சீனின் வயது 20 லாரி கிங்கின் வயது 19. அவர்கள் 17 செப்டம்பர் 1965இல் லாங் பீச்சில் திருமணம் புரிந்து கொண்டார்கள்.
# பில்லி ஜீன் கிங்

## திருமண வாழ்க்கை

பில்லி சீனும் லாரி கிங்கும் 1964 இல் திருமண உறுதியேற்பு செய்து கொண்டு 1965 நவம்பர் 17இல் லாங் பீச்சில் திருமணம் புரிந்து கொண்டார்கள். பில்லி
சீனுக்கு லாரி கிங் பெண்ணியத்தை அறிமுகப்படுத்தியதோடு டென்னிசை தொழிலாக கொள்ள ஊக்கப்படுத்தினார். பில்லி சீன் தான் திருமணம் புரிந்த
சமயம் லாரியுடன் மிகுந்த காதல் கொண்டிருந்ததாக பின் கூறினார்.  
1968இல் கிங் தான் பெண்களின் மீது ஈர்ப்பு கொண்டிருப்பதை உணர்ந்தார். 1971இல் தன் செயலாளர் மர்லின் பர்நெட்டுடன் உடல் அளவிலும் நெருக்கமான
உறவு வைத்திருந்தார். மர்லின் 1948இல் பிறந்தவர். இவர்கள் உறவு பொதுவுக்கு பர்நெட் பில்லி கிங்கின் சொத்தில் பங்கு கேட்டபின் வந்தது, வந்தபின்
பில்லி கிங் இந்த உறவை ஒப்புக்கொண்டார். பில்லி கிங்கே ஆண் பெண் உறவு வைத்திருந் முதல் தொழில் முறை ஆட்டக்கார பெண் என இந்த
வழக்கால் அறியப்படுகிறார். இந்த வழக்குக்கு ஓர் ஆண்டு முன்பு தான் தான் மாற்று பால் இனத்தவர் என்று அறிகிறார். முழு உறவையும் வெளியில்
சொல்லாமல் ஒரு முறை மட்டும் தவறு நேர்ந்ததாகவும் பொதுவில் கூறினார். அப்போதும் லாரி கிங்குடன் மண வாழ்வு தொடர்ந்தது. இந்த வழக்கால்
பில்லி கிங்குக்கு 2 மில்லியன் டாலர் விளம்பரதாரர்கள் இவரிடம் இருந்து விலகியதின் மூலம் இழப்பு ஏற்பட்டது மேலும் வழக்கறிஞருக்கு பணம்
தரவேண்டி இவர் அதிக காலம் டென்னிசு விளையாடவேண்டிய கட்டாயத்திற்கு உள்ளானார்.  
சொத்து கேட்டு பர்நெட் தொடர்ந்த வழக்கு முடியும் வரை பில்லி சீனும் லாரி கிங்கும் கணவன் மனைவியாகவே இருந்தார்கள். 1987இல் பில்லி சீன் தன்
டென்னிசு இரட்டையர் இணை இலனா கிலாசுடன் காதலில் விழுந்ததும் பில்லி சீன் லாரி கிங் திருமண வாழ்வு முறிந்தது
# பிரியம்வதா நடராஜன்

**பிரியம்வதா நடராஜன்** (பிரியா நடராஜன், *Priyamvatha Natarajan*), வானியற்பியலாளரும் அண்டவியலாளரும் ஆவார். யேல் பல்கலைக்கழகத்தின் வானியற்பியல் பேராசிரியராகப் பணியாற்றி வருகிறார்.
# பிரியம்வதா நடராஜன்

## வாழ்க்கைக் குறிப்பு

பிரியம்வதா என்ற இயற்பெயரைக் கொண்ட பிரியா தில்லியில் பிறந்து வளர்ந்தவர். இவரது தந்தையார் வெங்கடேச நடராஜன் ஒரு பொறியாளர். தாயார் லலிதா ஒரு சமூகவியல் பட்டதாரி. இரு சகோதரருடன் பிறந்த பிரியா எல்லாருக்கும் மூத்தவர். தில்லியில் இயற்பியலில்
இளம் அறிவியல் பட்டம் பெற்று இயற்பியல், கணிதம் ஆகிய துறைகளை விரும்பி மேற்படிப்புக்கு மாசாச்சூசெட்சு தொழில்நுட்பக் கல்வி நிலையத்தில் இணைந்தார். பிறகு கோட்பாடு வானியற்பியலில் (*Theoretical Astrophysics*) முனைவர் பட்டம் பெற இங்கிலாந்து கேம்பிரிட்ஜ் பல்கலைக்கழகத்திலும், டிரினிட்டி கல்லூரியிலும் (1997 முதல் 2003 வரை) முனைவர் சர் மார்ட்டின் ரீசு மேற்பார்வையில் பயின்றார்.  
இவரது விருப்பப் பிரிவுகள் அண்டவியல் (Cosmology), ஈர்ப்பாற்றல் வில்லையாக்கம் (Gravitational Lensing), கருந்துளை இயற்பியல் (Black Hole Physics) என்பனவாகும். இவர் தன்னுடைய ஆய்வுக் கட்டுரைக்கு ”அண்டத்தில் கரும்பொருண்மம் , கருந்துளைகள் தோற்றம், படிமலர்ச்சி, ஸ்டீவன் ஹாக்கிங்கின் புடவிப் புனைவு ஒன்றில் வரும் கரும்பொருண்ம குறுணைகள் (*Granularity of Dark Matter*) ஆகியவை குறித்து ஆராய்ந்தார். இவர் முனைவர் ஆய்வுப் பயிற்சி முடிவதற்குள் டிரினிட்டி கல்லூரி ஐசாக் நியூட்டன் மாணவத் தகைமை ஆராய்ச்சி - வானியற்பியல் ஆய்வுநல்கையைப் பெற்றார்.  
இப்போது யேல் பல்கலைக்கழகத்தின் வானியற்பியல் பேராசிரியராகப் பணியாற்றி வருகிறார். அதற்கு முன்னர் கனடாவில் டொரான்டோவில் கோட்பாட்டு வானியற்பியலுக்கான கனடியக் கல்விக்கழகத்தில் (Canadian Institute for Theoretical Astrophysics, Toronto) சில மாதங்கள் முனைவர் முன்னோடிப் பயிற்சி பெற்றார். இதற்கிடையில் ஆர்வார்டு இராட்கிளிப் உயராய்வு நிறுவனத்தில் ஓர் ஆய்வாளராகவும் பணியாற்றுகிறார். அத்துடன் டென்மார்க்கில் உள்ள கோப்பனேகன் பல்கலைக்கழக்த்தின் நீல்சு போர் கருமை அண்டவியல் மையத்தில் இணை ஆய்வாளராக இருந்து வருகிறார்.  
பிரியா நடராஜன் தனது வானியற்பியல் ஆய்வுகளை ஆராய்ச்சி இதழ்களில் அடிக்கடி எழுதியும், மேடைகளில் உரையாற்றியும், கருத்தரங்குகளை ஏற்படுத்தி விவாதித்தும் பங்கெடுத்து வருகிறார். இவரது ஆய்வுக் கட்டுரைகள் சயன்ஸ், டிஸ்கவர் இதழ், இயற்கை, வெளிநாட்டு இந்தியா வார இதழ், ஹானலூலூ டைம்ஸ், டச் பாப்புளர் சையன்ஸ், ஹார்டேர்டு காஸெட், யேல் தினத் தகவல் ஆகியவற்றில் வெளி வந்துள்ளன. இவருக்கு 2010-2011 ஆம் ஆண்டிற்கான கூகன்ஹைம் ஆய்வுநல்கை விருது கிடைத்துள்ளது.
# பமுக்கலெ

**பமுக்கலெ** (*Pamukkale*) வெந்நீரூற்றுகள் துருக்கி நாட்டின் மேற்கே டினிசிலி (Denizli) மாகாணத்தில் அமைந்துள்ளன. யுனெசுக்கோ அமைப்பு இவற்றை உலக பாரம்பரியக் களங்களுள் ஒன்றாக அறிவித்துள்ளது
# பமுக்கலெ

## அமைப்பு

மெண்டிரசு ஆற்றுப்பள்ளத்தாக்கு தான் பமுக்கலெயின் அமைவிடம். இவ்வெந்நீரூற்று 2700 மீட்டர் உயரமும் 600மீ அகலமும் 160மீ உயரமும் கொண்டது. இதிலிருந்து வெந்நீர் வெளியேறுகின்றது. பார்ப்பதற்கு பழுப்பு நிறத்தில் காணப்படும் இது, கால்சியம் கார்பனேட் அதிகளவு கொண்டிருப்பது குறிக்கவேண்டியது. எப்போதுமே இதனுடைய வெப்பநிலை 35 பாகையிலிருந்து 100 பாகை செல்சியசு வரை காணப்படும். இதன் நீர் சுண்ணாம்புக் கலவையை அதிகளவில் கொண்டிருப்பதால், நீர் பாய்ந்து வரும் பகுதிகளில் கனிமப் படிவுப்பாறைகள் (செடிமெண்ட்டரி (sendimentary) பாறைகள்) உருவாகின்றன. இப்பாறைகள் பார்ப்பதற்குப் பனிக்கட்டிகள் போன்றே தோற்றமளிக்கும். இதனை 'பஞ்சுக் கோட்டை' என்று அழைப்பர். மலையிலிருந்து 100மீ அடிப்பாகத்தில் இவை அமைந்துள்ளன.
# பமுக்கலெ

## நோய்களைக் குணமாக்கும் வல்லமை

பமுக்கலெ, 17 நீரூற்றுக்களைக் கொண்டுள்ளது. இவை அனைத்தும் வெவ்வேறு வகையான வெப்பநிலையைக் கொண்டவை. இதில் நீராடினால் நோய்கள் குணமாகும் என ஆராய்ச்சியாளர்கள் தமது ஆய்வில் தெரிவித்துள்ளனர். இதய நோய்கள், குருதிச்சுற்றோட்டச் சிக்கல்கள், உயர்குருதி அமுக்கம், நரம்பு சார்பான நோய்கள், வாத (வளிம) நோய்கள், கண் மற்றும் தோல் சார்ந்த நோய்கள், உடல் களைப்பு, மன உளைச்சல், சமிபாட்டுச் (செரிமானச்) சிக்கல்கள், குறைபாடுகள் ஆகியவற்றைக் குணமாக்கக் கூடிய சக்தி இவ்வெந்நீருற்றுக்கு உண்டு.  
ஆண்டுதோறும் பல்லாயிரக்கணக்கான சுற்றுலாப் பயணிகள் இங்கு வருகை தந்த வண்ணமுள்ளனர். 20ஆம் நூற்றாண்டு காலப்பகுதியில் இங்கு பல சுற்றுலா விடுதிகள் அமைக்கப்பட்டன. இதனால் வெந்நீரூற்றுக்களின் பல பகுதிகள் பாதிக்கப்பட்டன. இவ்வெந்நீரூற்றுக்களைச் சென்றடைய, பள்ளத்தாக்கின் கீழேயும் மேலேயும் பல வீதிகள் போக்குவரத்து வசதிகளுக்காக அமைக்கப்பட்டன. ஆனால் இவ்வீதியில் மோட்டார் ஊர்திகள் (தானுந்துகள்0 செல்ல மட்டுமே அனுமதியளிக்கப்படுகிறது. இங்கேயுள்ள சுற்றுலா விடுதிகளை அகற்றி விட்டு, அவ்விடங்களில் செயற்கை முறையிலான நீச்சற் தடாகங்களை அமைக்க துருக்கியின் சுற்றுலாத்துறையினர் தீர்மானித்துள்ளனர். அது மட்டுமன்றி, இவ்வெந்நீரூற்றுக்களுக்குக் காலணிகளுடன் செல்வது தடைசெய்யப்பட்டுள்ளது. பமுகலெ வெந்நீரூற்றுக்களைப் பாதுகாக்க பற்பல நடவடிக்கைகள் மேற்கொள்ளப்பட்டு வருகின்றன.
# லீப்சிக் பல்கலைக்கழகம்

**லீப்சிக் பல்கலைக்கழகம்**, செருமனியின் சக்சனி சுதந்திர மாநிலத்தில் உள்ள லீப்சிக் நகரில் அமைந்துள்ளது. இது ஐரோப்பாவில் உள்ள மிகப் பழைய பல்கலைக்கழகங்களுள் ஒன்று. தொடர்ச்சியாகச் செயற்பட்ட ஆண்டுகளின் எண்ணிக்கை அடிப்படையில் இப் பல்கலைக்கழகம் செருமனியில் உள்ள இரண்டாவது பழைமையான பல்கலைக் கழகமாக விளங்குகிறது. இது உலக அளவிலானதும், பண்பாட்டு அடிப்படையிலான ஒப்பியல் வரலாற்று ஆய்வுகளிலும், உயர் மட்டக் கற்பித்தலிலும் நீண்ட மரபு கொண்டது.  
இப் பல்கலைக் கழகம், 1409 ஆம் ஆண்டு டிசம்பர் 2 ஆம் தேதி சக்சனியின் எலெக்டர் முதலாம் பிரெடெரிக் அவரது உடன்பிறந்தாரான மீசனின் மார்கிறேவ் இரண்டாம் வில்லியம் ஆகியோரால் நிறுவப்பட்டது. தொடக்கத்தில் இது நான்கு கல்வித்துறைகளைக் கொண்டு விளங்கியது. தொடங்கிய காலத்தில் இருந்து, தொடர்ச்சியாக 600 ஆண்டுக்காலக் கற்பித்தல் மற்றும் ஆய்வுப் பணிகளில் ஈடுபட்டுவருகிறது.
# லீப்சிக் பல்கலைக்கழகம்

## வரலாறு

லீப்சிக் பல்கலைக்கழகம், பிராக் பல்கலைக்கழகத்தை மாதிரியாகக் கொண்டு அமைக்கப்பட்டது. யான் குஸ் நெருக்கடிக்குப் பின் பிராக் பல்கலைக்கழகத்தில் இருந்த செருமன் மொழி பேசும் விரிவுரையாளர்கள் லீப்சிக் பல்கலைக்கழகத்தில் இணைந்து கொண்டனர். 1409 ஆம் ஆண்டு செப்டெம்பர் ஒன்பதாம் தேதி திருத்தந்தை ஐந்தாம் அலெக்சான்டரின் அனுமதி பெறப்பட்டபின்னர் இது திறந்து வைக்கப்பட்டது. முதல் நூற்றாண்டுகளில் இதன் வளர்ச்சி மெதுவாகவே இருந்ததுடன், இது ஒரு பிரதேச நிருவனமாகவே செயற்பட்டது. 19 ஆம் நூற்றாண்டில் இது உலக்த் தரத்திலான கல்வி மற்றும் ஆய்வுகளுக்கான நிறுவனமாக வளர்ந்தபோது இந்நிலை மாறியது. இரண்டாம் உலகப் போர் வரை இப் பல்கலைக்கழகத்தில் பல புகழ்பெற்ற அறிஞர்களும், நோபல் பரிசு பெற்ற அறிஞர்களும் பணிபுரிய முன்வந்தனர். இங்கு கற்றோரும், பணிபுரிந்தோரும் கூடப் பின்னாளில் முக்கியமான அறிவியலாளர்களாகத் திகழ்ந்தனர்.
# அங்குலிமாலா

**அங்குலிமாலன்** (*angulimala*) (தாய்: องคุลิมาล) என்பவன் பீகாரில் புத்தர் வாழ்ந்த காலகட்டத்தில் வாழ்ந்த ஒரு கொடிய திருடன். இவன் காட்டு வழியில் செல்வோரைக் கொள்ளையடித்து அவர்களின் விரலை வெட்டியெடுத்து மாலையாகப் போட்டுக் கொண்டதால் அங்குலி மாலா எனும் பெயர் பெற்றான். இவன் பிறப்பால் அஹிம்சகன் எனும் பெயருடைய பிராமணனென்றும் இவனது குரு சதியெண்ணத்துடன் ஆயிரம் பேரின் விரல்களை தட்சணையாகக் கேட்க இவன் வாழ்க்கை தடம் புரண்டு இந்நிலையுற்றதாய்ச் சொல்லப்படுகிறது.
# அங்குலிமாலா

## ததாகதருடன் சந்திப்பு

999 பேரைக் கொன்று விரல்களை எடுத்திருந்த அங்குலிமாலா ஆயிரமாவது ஆளுக்காகக் காத்திருந்த வேளையில், அவன் இருக்கக் கூடிய காட்டுப் பகுதியிலே செல்ல ததாகதர் முயன்ற போது அவரின் சீடர்கள் அவரைத் தடுத்தனர். அவர்களுக்குச் செவி கொடுக்காத ததாகதர் அவ்வழியிலேயே தனித்துப் பயணமானார். அங்குலிமாலன் அவரெதிரிலே வந்தான். அங்கு என்ன நடந்தது என்பது பற்றி பலவாறாகச் சொல்லப்படுகிறது. இறுதியில் புத்தர் அவனை மனமாற்றமடையச் செய்து புத்தச் சங்கத்தில் சேர்த்துக் கொண்டார்.
# அங்குலிமாலா

## துறவி அங்குலிமாலாவை மன்னர் பசேநதி காணல்

அங்குலிமாலாவின் தலைக்கு விலை வைத்த கோசல நாட்டின் மன்னர் பசேநதி புத்தரைக் காண வந்த போது, புத்தர் அவருக்கு அங்கே துறவியாய் இருந்த அங்குலிமாலாவை அறிமுகம் செய்து வைத்தார்.
# அங்குலிமாலா

## வினை விதைத்தவன் வினை அறுப்பான்

துறவி அங்குலிமாலா வெளியே சென்ற போது யாரும் அவருக்கு உணவளிக்க முன்வரவில்லை. அவரைக் கல்லால் அடித்து தலையில் குருதி ஒழுகும் படி செய்தனர். இறுதியில் ஒரு நாள் மாடு ஒன்று முட்டி துறவி அங்குலிமாலா மரணமடைந்தார். அங்குலிமாலாவின் முடிவுக்கதை மனிதர்கள் தங்கள் கருமவினையிலிருந்து எவ்வேளையிலும் எவ்வழியிலும் தப்ப முடியாது என்பதை விளக்குவதாய் அமைகிறது.
# வார்ப்புரு:தகவற்சட்டம் பல்கலைக்கழகம்

}
| caption = }  
| labelstyle = padding-:0.65em;  
| class1 = nickname
| data1 =
| label2 =
| class2 = nickname
| data2 = }
| label3 =
| class3 = nickname
| data3 = }
| label4 = குறிக்கோளுரை
| data4 =
| label5 =
| data5 = }  
| label10 = வகை
| data10 = }
| label11 =
| data11 =
| label12 =
| data12 = }
| label13 =
| data13 = }
| label14 = சார்பு
| data14 = }
| label15 =
| data15 = }
| label16 =
| data16 = }
| label17 = நிதிக் கொடை
| data17 = }
| label18 = நிதிநிலை
| data18 = }
| label19 = தரநிர்ணயம்
| data19 = }  
| label20 =
| data20 = }
| label21 = தலைவர்
| data21 = }
| label22 = தலைவர்
| data22 = }
| label23 = வேந்தர்
| data23 = }
| label24 = தலைவர்
| data24 = }
| label25 =
| data25 = }
| label26 = Superintendent
| data26 =
| label27 = Provost
| data27 = }
| label28 =
| data28 = }
| label29 = தலைமை ஆசிரியர்
| data29 = }
| label30 = முதல்வர்
| data30 = }
| label31 = துறைத்தலைவர்
| data31 = }
| label32 = பணிப்பாளர்
| data32 = }
| label33 = }
| data33 =
| label34 =
| data34 = }}
| label35 =
| data35 = }}
| label36 = மாணவர்கள்
| data36 = }
| label37 = பட்ட மாணவர்கள்
| data37 = }
| label38 = பட்டப்பின் படிப்பு மாணவர்கள்
| data38 = }
| label39 =
| data39 = }
| label40 =
| data40 = }}  
| label45 = அமைவிடம்
| class45 = adr
| data45 =
| label46 = வளாகம்
| data46 = }
| label47 = மொழி
| data47 = }
| label48 = }
| data48 =  
| label50 = நிறங்கள்
| data50 = }}
| label51 = தடகள விளையாட்டுகள்
| data51 = }
| label52 = விளையாட்டுகள்
| data52 = }
| label53 = சுருக்கப் பெயர்
| data53 = }
| label54 = நற்பேறு சின்னம்
| data54 = }
| label55 =
| data55 = }
| label56 = இணையதளம்
| data56 = }
| data57 = }
| header58 = }}}  
| data60 =  
| below = }  
}}<noinclude>  
</noinclude>
# குவானிடின்

**குவானிடின்** (Guanidine) என்பது காரத்தன்மை கொண்ட படிகப் பொருளாகும். மரபிழையாகிய டி.என்.ஏ, ஆர்.என்.ஏவில் உள்ள நியூக்ளிக் காடிகளில் உள்ள நான்கு அடிக்கூறுகளில் ஒன்றான குவனைன் (Guanine) ஆக்சிசனேற்றமடைவதன் மூலம் இது கிடைக்கும். இது நெகிழிப்பொருள்கள் (பிளாஸ்டிக்) மற்றும் வெடிமருந்து படைப்பதிலும் பயன்படுகிறது. மனித உடலில் புரத வளர்சிதைமாற்றத்தால் உண்டாகும் இது மனிதச் சிறுநீரில் வழக்கமாகக் காணப்படுகிறது.
# குவானிடின்

## குவானிடிய நேர்ம மின்னணு (நேர் அயனி)

இயல்பான உடலியங்கல் சூழல் குவானிடியம் நேர்மின்னி (புரோட்டான்) ஏற்றம் அடைந்து, குவானிடிய நேர்ம மின்னணுவாக (நேர் அயனியாகக்) [CH6N3]+ என்பதாகக் காணப்படும். இது +1 மின்தன்மையுடையது. இதன் காடி எண் அல்லது காடி மின்பிரிவாகும் எண், pKa, மதிப்பு 12.5.
# குவானிடின்

## குவானிடிய வழிப்பெறுதிகள்

குவானிடிய வழிப்பெறுதிகள் (R1R2N)(R3R4N)C=N-R5 எனும் பொது வாய்பாடை உடையவை. இவற்றில் உள்ள முக்கியப் பிணைப்பு இமைன் தொகுதி ஆகும். இயற்கையில் காணப்படும் இருபதுஅமினோ அமிலங்களுள் ஒன்றான அர்ஜினைன் ஒரு குவானிடிய வழிப்பெறுதியே ஆகும். குவானிடிய உப்புகள் புரதங்களை இயல்பிழக்கச் செய்யும் (denaturation) தன்மை ஊடையவை. குவானிடியம் குளோரைடு இவற்றுள் மிகப் பயனுடையது.
# குவானிடின்

## மாற்று எரிபொருள்

தற்பொழுது குவானிடின் மாற்று எரிபொருளாகக் (alternate fuel) கருதப்படுகிறது. வினையூக்கியின் முன்னிலையில் ஒரு மூலக்கூறு தனிக்கார குவானிடின் இரு மூலக்கூறு நீருடன் இணைந்து மூன்று மூலக்கூறு அம்மோனியா மற்றும் ஒரு மூலக்கூறு கார்பன் டை ஆக்சைடைத் தருகிறது. இந்த அம்மோனியா அகஎரி இயந்திரங்களில் நேரடி எரிபொருளாகவோ அல்லது நைதரசன் மற்றும் ஹைதரசனாகச் சிதைவடையச் செய்தோ எரிபொருள் கலங்களில் (fuel cells) பயன்படுத்தப்படலாம்.
# லைப்சிக்

**லைப்சிக்** (*Leipzig*) அல்லது **லீப்சிக்** (ஆங்கில ஒலிப்பு) செருமனியின் கூட்டாட்சி மாநிலமான சக்சனியில் உள்ள இரண்டாவது பெரிய நகரம் ஆகும். 17 ஆம் நூற்றாண்டில் லீப்சிக், இசை, வானியல், ஒளியியல் ஆகிய கல்வி மற்றும் பண்பாட்டுத் துறைகளில், ஒரு முக்கிய மையமாகத் திகழ்ந்தது. இரண்டாம் உலகப் போருக்குப் பின்னர் இது பொதுவுடமைச் செருமன் சனநாயகக் குடியரசின் முக்கிய நகர்ப்புற மையங்களில் ஒன்றானது.  
லீப்சிக்கின் மையப்பகுதியில் அமைந்துள்ள நிக்கோலாய் தேவாலயத்தில் இடம்பெற்ற நிகழ்வுகள் ஊடாக இந்நகரம், பொதுவுடமையின் வீழ்ச்சியிலும் குறிப்பிடத்தக்க பங்கு வகித்தது. 2000 ஆண்டில் இடம்பெற்ற செருமனிகளின் ஒன்றிணைப்புக்குப் பின்னர், இந்நகரம் பொருளாதார அடிப்படையிலும், சமூகவியல் அடிப்படையிலும் பெரும் மாற்றங்களுக்கு உள்ளானது. இதன் ஒரு பகுதியாக, புதிய போக்குவரத்து உட்கட்டமைப்பு வளர்ச்சிகளும், வரலாற்றுச் சிறப்பு வாய்ந்த நகரமைய மறுசீரமைப்பும் இடம்பெற்றுள்ளன. 2006 ஆம் ஆண்டில் லீப்சிக்கில் முக்கியமான உலகக் கோப்பை விளையாட்டுப் போட்டிகள் இடம் பெற்றுள்ளன.
# லைப்சிக்

## புவியியல்

செருமானியில் வட ஐரோப்பிய சமவெளியின் பகுதியான வட செருமன் சமவெளியின் தென்கிழக்கு பகுதியில், லைப்சிக் விரிகுடாவில் உள்ள முகத்துவாரத்தில் லைப்சிக் நகரம் அமைந்துள்ளது. இந்த தளம் சதுப்புநில் பகுதியாக வகைப்படுத்தப்பட்டுள்ளது. நகரின் வடக்கே சில சுண்ணாம்புக் கரடுகளை கொண்ட பகுதிகளும் காணப்படுகின்றன. நகர எல்லைக்குள் சில வன பூங்காக்கள் காணப்பட்டாலும் லைப்சிக்கை சுற்றியுள்ள பகுதி ஒப்பீட்டளவில் காடற்றது. 20 ஆம் நூற்றாண்டில் இப்பகுதியில் பல திறந்தவெளி சுரங்கங்கள் இருந்தன. அவற்றில் பல ஏரிகளாக மாற்றமடைந்துள்ளன.  
1992 ஆம் ஆண்டு முதல் லைப்சிக் நிர்வாக ரீதியாக பத்து மாவட்டங்களாகப் பிரிக்கப்பட்டுள்ளது. இவற்றில் மொத்தம் 63 துணைப்பிரிவுகள் உள்ளன.
# லைப்சிக்

## காலநிலை

கோப்பனின் காலநிலை வகைப்பாட்டுக்கமைய செருமனியின் கிழக்குப் பகுதிகளில் அமைந்துள்ள பல இடங்களைப் போன்றே லைப்சிக் நகரமும் கடல்சார் காலநிலையைக் கொண்டுள்ளது. குளிர்காலம் லேசானது குளிர்காலத்தின் சராசரியாக வெப்பநிலை 1&nbsp;°C (34&nbsp;°F) ஆகும். கோடை பொதுவாக வெப்பமாக இருக்கும். கோடையின் சராசரி வெப்பநிலை 19&nbsp;°C (66&nbsp;°F) ஆகும். குளிர்காலத்திற்கும், கோடைகாலத்திற்கும் இடையிலான சூரிய ஒளியின் அளவு வேறுபடுகின்றது. ஒப்பீட்டளவில் திசம்பர் மாதத்தில் கிடைக்கும் சூரிய ஒளியை விட சூலை மாதத்தில் கிடைக்கும் சூரிய ஒளியின் அளவு அதிகமாகும். திசம்பர் சராசரி மாதத்தில் சராசரியாக 51 மணி நேரம் சூரிய ஒளியும் (நாளொன்றுக்கு 1.7 மணி நேரம்), சூலை மாதத்தில் 229 மணிநேரம் சூரிய ஒளியும் கிடைக்கின்றது.
# லைப்சிக்

## புள்ளிவிபரங்கள்

லைப்சிக் நகரத்தில் சுமார் 570,000 மக்கள் வசிக்கின்றனர். 1930 ஆம் ஆண்டில் மக்கட்தொகை 700,000 ஐ எட்டியது. வரலாற்றில் பதிவாகிய அதிகப்பட்ச சனத்தொகை இதுவாகும். இது 1950-89 ஆம் ஆண்டிலிருந்து படிப்படியாக 530,000 வரை குறைந்தது. 1990 ஆம் ஆண்டுகளில் சனத்தொகை வேகமாக குறைந்து 1998 ஆம் ஆண்டில் மக்கட்தொகை 437,000 ஆக காணப்பட்டது. சனத்தொகையின் குறைவுக்கு காரணம் பெரும்பாலும் வெளிப்புற இடம்பெயர்வு மற்றும் புறநகர்மயமாக்கல் என்பனவாகும். 1999 ஆம் ஆண்டில் சுற்றியுள்ள நகரங்களை இணைப்பதன் மூலம் நகரப் பகுதியை கிட்டத்தட்ட இரட்டிப்பாக்கிய பின்னர் 2000 ஆம் ஆண்டில் சனத்தொகை மீண்டும் உயரத் தொடங்கியது. 2015 ஆம் ஆண்டு நிலவரப்படி செருமனியில் மிக வேகமாக வளர்ந்து வரும் நகரமாக லைப்சிக் காணப்படுகின்றது. 500,000 இற்கும் மேற்பட்ட மக்கள் வாழ்கின்றனர். கடந்த 10-15 ஆண்டுகளின் சனத்தொகை வளர்ச்சிக்கு காரணம் பெரும்பாலும் உள்நோக்கிய இடம்பெயர்வு ஆகும். 2014 ஆம் ஆண்டில் உள்நோக்கிய இடம்பெயர்வு 12,917 ஆக அதிகரித்தது.  
2003 ஆம் ஆண்டில் வேலையின்மை விகிதம் 18.2% ஆக இருந்தது. 2014 ஆம் ஆண்டில் 9.8% ஆகவும் இருந்தது. 2017 ஆம் ஆண்டு சூன் மாதத்தில் 7.6% ஆகவும் குறைந்தது.
# லைப்சிக்

## பொருளாதாரம்

நகரத்தின் வடக்கே பெரிய ஆலைகளில் பி.எம்.டபிள்யூ, போர்ஷே ஆகியவற்றால் கனரக வாகன உற்பத்திகள் நடைப்பெறுகின்றன. இந்த நகரம் மத்திய ஐரோப்பாவின் முன்னணி எரிசக்தி பரிமாற்றத்தை கொண்டுள்ளது. செருமனியின் பெரிய இயற்கை வளி விநியோக தலைமையிடம் ஒன்று இங்கு அமைந்துள்ளது. லைப்சிக் பெருநகர் பகுதியில் பெற்றோ இரசாயன மையமொன்றை உருவாக்கியுள்ளது. இப்பகுதியில் ஸ்ப்ரெட்ஷர்ட் போன்ற மென்பொருள் நிறுவனங்களும், பல்வேறு பிராந்தியங்களில் அமைந்துள்ள உள்ள பள்ளிகள் மற்றும் பல்கலைக்கழகங்களும் காணப்படுகின்றன . லைப்சிக் பல்கலைக்கழகம் ஆண்டுதோறும் மில்லியன் கணக்கான யூரோ முதலீட்டை பெறுகின்றது. இந்நகர் உலக முன்னணி மருத்துவ ஆராய்ச்சி நிலையத்தினாலும், வளர்ந்து வரும் உயிரி தொழில்நுட்பத் துறையினாலும் பயனடைகிறது.  
லைப்சிக் நகரின் டவ்ன் டவுன் என்ற பகுதியில் காணப்படும் ஏராளமான மதுபான கடைகள், உணவகங்கள் மற்றும் வர்த்தக நிலையங்கள் என்பன செருமனிய மற்றும் வெளிநாட்டு சுற்றுலாப் பயணிகளால் ஆதரிக்கப்படுகின்றன. 2017 ஆம் ஆண்டில் செருமனியின் 3 மில்லியனுக்கும் அதிகமான தங்குமிடங்களைக் கொண்ட அதிகம் பார்வையிடப்பட்ட நகரங்களில் லைப்சிக் நகரமும் ஒன்றாகும்.  
2010 ஆம் ஆண்டில் *தி நியூயார்க் டைம்ஸ்* பத்திரிகையின் அதிகபார்வையிடப்பட்ட முதல் பத்து நகரங்களில் இடம் பெற்றது. ஆத்திரேலிய கணிப்பொன்றின் படி உலகின் நூதன 289 நகரங்களில் உலகளவில் 39 வது இடத்தைப் பிடித்தது. லைப்சிக்நகரம் 2013 ஆம் ஆண்டு நிலவரப்படி செருமானிய நகரங்களில் மிக உயர்ந்த சனத்தொகை வளர்ச்சி விகிதத்தை கொண்டிருந்தது.
# ரோசன்மண்ட் குறைத்தல் விளைவு

**ரோசன்மண்ட் குறைத்தல் விளைவு** (*Rosenmund reduction reaction*) என்பது ஒரு வேதியியல் விளைவு ஆகும். அமில உப்பீனிகளை ஐதரசன் வாயு, பெலாடியம் கனிமம் மற்றும் பேரியம் சல்பேட் போன்றவைகளை பயன்படுத்தி ஆல்டிஹைட்டுகளாக மாற்றுவதே இந்த விளைவு ஆகும். இதில் பெலாடியத்தை பேரியம் சல்பேட் பயன்படுத்தி நஞ்சூட்டவேண்டும்.  
இதனைக் கண்டுபிடித்தவர் ***கார்ல் வில்ஹெல்ம் ரோசன்மண்ட்*** ஆவார். இதில் பெலாடியம் நஞ்சூட்டப்படவில்லையெனில் அமில உப்பீனிகள் பிரைமரி ஆல்க்கஹாலாக மாறிவிடும்.  
இந்த விளைவு மூலம் ஆல்டிஹைடுகளில் ஒன்றான பார்மால்டிஹைட்டை(HCHO) உருவாக்க முடியாது.
# சென்னை மாநிலத்தில் இந்திய நாடாளுமன்றத் தேர்தல், 1962

இந்தியக் குடியரசின் மூன்றாவது **நாடாளுமன்றத் தேர்தல் சென்னை மாநிலத்தில் 1962** ஆம் ஆண்டு பெப்ரவரி மாதம் நடை பெற்றது. இந்திய தேசிய காங்கிரசு கட்சி 31 இடங்களை வென்று முதலிடத்தில் வந்தது.
# சென்னை மாநிலத்தில் இந்திய நாடாளுமன்றத் தேர்தல், 1962

## பின்புலம்

1957 இல் சென்னை மாநிலத்தில் மொத்தம் 41 நாடாளுமன்றத் தொகுதிகள் இருந்தன. அவற்றுள் 34 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன.
# சென்னை மாநிலத்தில் இந்திய நாடாளுமன்றத் தேர்தல், 1962

## முடிவுகள்

| காங்கிரசு | 31 | திமுக | 7 | இந்திய கம்யூனிஸ்ட் | 2 |  |
| --- | --- | --- | --- | --- | --- | --- |
| பார்வார்டு ப்ளாக் | 1 |  |  |  |  |  |
| சுதந்திராக் கட்சி | 0 |  |  |  |  |  |
| மொத்தம் (1962) | 31 | மொத்தம் (1962) | 7 | மொத்தம் (1962) | 3 |  |
| மொத்தம் (1957) | 31 | மொத்தம் (1957) | 2 | மொத்தம் (1957) | 8 | } |
# சென்னை மாநிலத்தில் இந்திய நாடாளுமன்றத் தேர்தல், 1962

## இவற்றையும் காண்க

- இந்தியப் பொதுத் தேர்தல், 1962
# சென்னை மாநிலத்தில் இந்திய நாடாளுமன்றத் தேர்தல், 1967

இந்தியக் குடியரசின் நான்காவது **நாடாளுமன்றத் தேர்தல் சென்னை மாநிலத்தில் 1967** ஆம் ஆண்டு பெப்ரவரி மாதம் நடை பெற்றது. திராவிட முன்னேற்றக் கழகம் தலைமையிலான கூட்டணி 36 இடங்களை வென்று முதலிடத்தில் வந்தது.
# சென்னை மாநிலத்தில் இந்திய நாடாளுமன்றத் தேர்தல், 1967

## பின்புலம்

1967 இல் சென்னை மாநிலத்தில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன